
JUDEŢUL BACĂU
MUNICIPIUL ONEŞTI
B-dul Oituz, nr.17 C, Cod 601032, Tel. 0234.324.243, int.216/219/224, Fax 0234.312.800

NR 66515/04.08.2026

A N U N Ţ

Având în vedere prevederile: art.554 alin (7) din OUG nr.57/2019 privind Codul Administrativ,  cu modificările și completările ulterioare, art.31 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, art.XXII alin.(3) lit. a) din Legea nr. 141/2025 privind unele măsuri fiscal-bugetare  cu modificările și completările ulterioare Hotărârii de Guvern nr.1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice


Primăria Municipiului Oneşti, B-dul Oituz nr. 17, județul Bacău, organizează

CONCURS

         pentru ocuparea pe durată nedeterminată a unui post contractual vacant de execuție
 de asistent medical (PL), grad principal, din cadrul Cabinetului medical școlar nr. 2 - gimnazial 
Compartimentul medicină școlară - Direcția de Asistență Sociala și Servicii Sociale –
 Direcția Generală de Asistență Sociala
     
   Locul desfășurării concursului

	Proba scrisă a concursului se va susține în ziua de  31.08.2026, ora 10,00, la sediul Primăriei  Municipiului Onești, B-dul Oituz nr. 17, județul Bacău.	

 	   Dosarele de concurs  se depun în termen de 10 zile lucrătoare de la publicarea anunțului, în perioada  07.08.2026 – 20.08.2026, de luni până joi între orele 7.30 – 16.00,  respectiv vineri între orele 7.30 – 13.30, la  sediul Primăriei Municipiului Oneşti din B-dul Oituz, nr.17- Registratura Generală, parter.
        De asemenea, dosarele de concurs  pot fi transmise de candidaţi la sediul instituției, prin Poşta Română și serviciul de curierat rapid, sau prin poşta electronică, la adresa dana.jipa@onesti.ro sau manuela.dochitescu@onesti.ro, în perioada mai sus precizată. 
   	 În situaţia în care candidaţii optează pentru transmiterea dosarelor de concurs prin Poşta Română, serviciul de curierat rapid, poşta electronică , aceștia primesc codul unic de identificare la  adresa de e-mail pe care o vor comunica şi au obligaţia de a se prezenta la secretarul comisiei de concurs cu documentele din dosarul de înscriere la concurs în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare. 



  1. Dosarul de înscriere la concurs va cuprinde următoarele documente:

a) formular de înscriere la concurs, conform modelului prevăzut la anexa 2 din Hotărârea de Guvern nr.1336/2022 (candidaţii pot primi formularul tipizat de la Serviciul Resurse umane, salarizare, guvernanță corporativă, mediu, et.5, cam. 501/503);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz ;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului, solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (modelul orientativ al adeverinței este prevăzut în anexa 3 din Horărârea de Guvern nr.1336/2022; candidații pot primi modelul orientativ de la Serviciul Resurse umane, salarizare, guvernanță corporativă, mediu,et.5, cam.501/ 503);
f) certificat de cazier judiciar sau, după caz, extrasul de pe cazierul judiciar ( cazierul judiciar poate fi înlocuit cu o declarație pe propria răspundere privind antecedentele penale, iar în acest caz candidatul declarat admis la selecția dosarelor are obligația de a completa dosarul de concurs cu originalul documentului, până la data susțineri probei scrise);
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului. Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii. 
h) curriculum vitae, model comun european (candidaţii pot primi modelul de la Serviciul Resurse umane, salarizare, guvernanță corporativă, mediu, et.5, cam.501/ 503);
     
 Documentele vor fi prezentate într-un dosar plic.  
 
Copiile de pe actele solicitate, precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs. 


2. Condiţii generale de participare aşa cum sunt prevăzute de lege: 

a) are cetăţenie română sau cetăţenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr.53/2002 – Codul Muncii, republicată cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra umanității, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitatea; 
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii; 
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).  

 3.  Condiţii specifice de participare aşa cum sunt prevăzute în fişa postului :
                    
Asistent medical, grad principal (PL)
 Studii de specialitate : 
· absolvenţi de studii medii (studii postliceale de specialitate absolvite cu diplomă);
· Certificat de membru O.A.M.G.M.A.M.R. - Aviz anual O.A.M.G.M.A.M.R. în conformitate cu prevederile O.U.G. nr. 144/2008 privind exercitarea profesiei de asistent medical generalist, a profesiei de moaşă şi a profesiei de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor Medicali din România, cu modificările și completările ulterioare; 
· Asigurare de malpraxis pentru cazurile de răspundere civilă profesională pentru prejudicii cauzate prin actul medical, încheiată anual, în conformitate cu prevederile legislaţiei în vigoare; 
· vechime în specialitatea studiilor: minimum 5 (cinci) ani;
· Certificat de atestare pentru gradul principal. 

4.  Atribuțiile postului așa cum sunt prevăzute în fișa postului:
4.1. Atribuții specifice: 
4.1.1.	Identificarea și managementul riscurilor pentru sănătatea colectivității
a.Semnalează medicului și directorului unității de învățământ nevoile de amenajare și dotare a cabinetului medical.
b.Supraveghează modul în care se respectă programul de odihnă pasivă (somn) și activă (jocuri) a copiilor și condițiile în care se realizează aceasta..
4.1.2.	Îndrumă cadrele didactice în aplicarea metodelor de călire (aer, apă, soare, mișcare) a organismului copiilor.
4.1.3.	Supraveghează modul în care se respectă normele de igienă individuală a copiilor din creșe, grădinițe în timpul programului și la servirea mesei
4.1.4.	Controlează igiena individuală a antepreșcolarilor, preșcolarilor și elevilor, colaborând cu personalul didactic în informarea părinților pentru remedierea situațiilor deficitare constatate..
4.1.5.	Izolează copiii suspecți de boli transmisibile și anunță urgent medicul colectivității, familia/reprezentantul legal, și conform metodologiei, după caz, părinții contacţilor.
4.1.6.	Izolează copiii suspecți de boli transmisibile și anunță urgent medicul colectivității, familia/reprezentantul legal, și conform metodologiei, după caz, părinții contacţilor
4.1.7.	Prezintă produsele biologice recoltate (exsudate nazo-faringiene) laboratoarelor de microbiologie și ridică buletinele de analiză cu rezultatele, în situațiile epidemiologice speciale din colectivitate.
4.1.8.	Întocmește zilnic în creșe, grădiniţe evidenţa copiilor absenţi din motive medicale, urmărind ca revenirea acestora în colectivitate să fie condiţionată de prezentarea avizului epidemiologic favorabil, eliberat de medicul de familie/medicul curant, pentru absenţe ce depăşesc 3 zile lucrătoare consecutiv.
4.1.9.	Întocmește zilnic în creșe, grădiniţe evidenţa copiilor absenţi din motive medicale, urmărind ca revenirea acestora în colectivitate să fie condiţionată de prezentarea avizului epidemiologic favorabil, eliberat de medicul de familie/medicul curant, pentru absenţe ce depăşesc 3 zile lucrătoare consecutiv.
4.1.10.	Instruieşte personalul administrativ şi de îngrijire din spaţiile de învăţământ, cazare şi de alimentaţie cu privire la sarcinile ce îi revin în asigurarea stării de igienă în spaţiile respective.
4.1.11.	Gestionarea circuitelor funcţionale.Urmăreşte respectarea circuitelor funcţionale autorizate şi aduce la cunoştinţa medicului şi directorului unităţii eventulele nereguli sesizate.
4.1.12.	Monitorizează respectarea reglementărilor de sănătate publică și se implică activ în corectarea abaterilor.
4.1.13.	Monitorizarea condiţiilor şi a modului de preparare şi servire a hranei 
4.1.14. Participă la întocmirea meniurilor săptămânale.
4.1.15.	Participă la efectuarea periodică a anchetelor privind alimentaţia antepreșcolarilor, preşcolarilor şi elevilor în unităţile de învăţământ cu bloc alimentar propriu.
 4.1.16. Consemnează zilnic, în cadrul fiecărei ture, într-un caiet anume destinat pentru controlul blocului alimentar/cantinei constatările privind starea de igienă a acestuia, starea agregatelor frigorifice, calitatea alimentelor scoase din magazie şi a mâncării.
4.1.17.	Controlează şi consemnează igiena individuală a personalului blocului alimentar/cantinei şi starea de sănătate a acestuia, identificând persoanele care prezintă febră, diaree, infecţii ale pielii, tuse cu expectoraţie, amigdalite pultacee, aducând la cunoştinţa conducerii unităţii de învăţământ aceste constatări, care contraindică desfăşurarea activităţii în unitatea de învăţământ.
4.1.18. Asistă la scoaterea alimentelor din magazie şi controlează calităţile organoleptice ale acestora, semnând foaia de alimentaţie privind calitatea alimentelor.
4.1.19.	 Asistă, împreună cu administratorul unităţii de învăţământ/persoana responsabilă desemnată, la preluarea mâncării şi la modul de servire al acesteia, dacă este adusă în unitate prin sistem de catering, prin contract cu unitatea de învăţământ; verifică certificatele de conformitate, respectarea legislaţiei în ceea ce priveşte condiţiile de transport, ambalarea corespunzătoare, termenul de valabilitate, documentele de însoţire şi existenţa probelor alimentare inscripţionate corespunzător. În situaţiile în care se constată nereguli în acest proces anunţă medicul şi conducerea unităţii de învăţământ pentru aplicarea măsurilor de remediere, înainte ca mancarea să fie distribuită copiilor
4.1.20.	 Servicii de menţinere a stării de sănătate individuale şi colective;
4.1.21.	Servicii curente 
a.Gestionează, în condiţiile legii şi pe baza normelor Ministerului Sănătăţii, instrumentarul, materialele sanitare şi medicamentele de la aparatul de urgenţă şi răspunde de utilizarea lor. 
b.Urmăreşte aprovizionarea cabinetului medical cu medicamente pentru aparatul de urgenţă, materiale sanitare şi instrumentar medical, sub supravegherea medicului. 
c.Colaborează cu cadrele didactice, cu psihohologi/logopezi în depistarea tulburărilor dezvoltării neuropsihomotorii şi a limbajului antepreșcolarilor, preşcolarilor, comunicând medicului cele constatate. 
d.Supraveghează starea de sănătate şi de igienă individuală a copiilor, iar în situaţii de urgenţă anunţă după caz, medicul colectivităţii, serviciul de ambulanţă, conducerea unităţii de învăţământ, precum şi familiile/reprezentantul legal al antepreșcolarilor, preşcolarilor şi elevilor conform protocolului pentru situaţii de urgenţă.;
4.1.22.	Imunizări în condiţii epidemiologice speciale 
a.Îndeplineşte măsurile stabilite de medic pentru organizarea activităţii de imunizare în situaţii epidemiologice speciale. 
b.Efectuează catagrafia copiilor eligibili pentru imunizări în situaţii epidemiologice speciale. 
c.Efectuează, sub supravegherea medicului, imunizările în situaţii epidemiologice speciale. 
d.Înregistrează imunizările efectuate în situaţii epidemiologice speciale în fişa de consultaţie şi în registrul de vaccinări. 
e.Supraveghează apariţia reacţiilor adverse postimunizare la vaccinarile efectuate in situaţii epidemiologice speciale. 
f.Încurajează cadrele didactice şi părinţii să faciliteze, respectiv, să accepte desfăşurarea imunizărilor, în interesul superior al copilului. 
g.Răspunde de păstrarea vaccinurilor în cabinetul medical, pe durata programului de lucru, conform reglementărilor în vigoare. 
4.1.23.	Triaj epidemiologic; 
4.1.24.	 Efectuează zilnic triajul epidemiologic al copiilor din creșe, grădiniţe, examinând tegumentele, mucoasele şi scalpul şi consemnează triajul într-un registru special destinat. Nu vor fi admişi în colectivitate copiii care prezintă: angină cu febră, angină cu depozite pultacee, angină cu secreţii nazale muco-purulente, sindrom tusigen cu febră, conjunctivită acută, ochi roşu până la diagnosticare, subicter şi icter până la diagnosticare, erupţii cutanate cu potenţial infecto- contagios, până la diagnosticare, pediculoză (prezenţa de elemente vii sau lindini pe firele de păr).;
4.1.25.	 Efectuează triajul epidemiologic al tuturor copiilor și elevilor după fiecare vacanţă şi ori de cate ori este nevoie, izolând la domiciliu elevii depistaţi cu afecţiunile menţionate la alin. a);
4.1.26.	Depistează şi izolează orice suspiciune/boală infecto-contagioasă, informând medicul despre aceasta;
4.1.27.	 Participă la efectuarea de acţiuni de investigare epidemiologică a antepreșcolarilor, preşcolarilor/elevilor suspecţi sau contacţi din focarele de boli transmisibile, sub îndrumarea medicului, conform metodologiilor în vigoare;
4.1.28.	Aplică tratamentele chimioprofilactice în focare, la indicaţia scrisă a medicului specialist şi conform metodologiilor în vigoare .
4.1.29.	 Iniţiază şi supraveghează aplicarea măsurilor antiparazitare şi antiinfecţioase în focarele din creșe, grădiniţe şi şcoli, conform normelor legale în vigoare.
4.1.30.	Execută acţiunile de supraveghere epidemiologică a bolilor infecto-contagioase în sezonul epidemic, în conformitate cu protocoalele şi procedurile în vigoare şi a sarcinilor repartizate de medic.
4.1.31.	Servicii de examinare a stării de sănătate a copiilor, elevilor .
4.1.32.	Participă, sub îndrumarea medicului, la anchetele stării de sănătate iniţiate în unităţile de copii şi tineri arondate, conform dispoziţiilor medicului. 
4.1.33.	Participă alături de medicul colectivităţii la examinarea medicală de bilanţ a stării de sănătate a antepreșcolarilor, preşcolarilor şi elevilor, efectuând somatometria şi fiziometria, cu consemnarea rezultatelor în fişele medicale. 
4.1.34.	Efectuează somatometria, somatoscopia, fiziometria şi examenul acuităţii vizuale în cadrul examenului medical periodic, înscriind datele rezultate în fişele medicale. 
4.1.35.	Consemnează în fişele medicale ale antepreșcolarilor, preşcolarilor şi elevilor absenţele din cauze medicale, scutirile medicale de educaţie fizică, scutirile medicale de efort fizic la instruirea practică, certificatele medicale pentru bursele medicale şcolare vizate de către medic. 
4.1.36.	Participă alături de medic la vizita medicală a elevilor care se înscriu în licee de specialitate şi şcoli profesionale/licee vocaţionale. 
4.1.37.	Participă în consiliile profesorale ale unităților de învățământ la prezentarea analizei anuale a stării de sănătate a copiilor și/sau elevilor. 
4.1.38.	Asigură asistență medicală pe perioada desfășurării examenelor naționale, a examenelor de bacalaureat, a examenului pentru obținerea atestatelor profesionale, a concursurilor și olimpiadelor școlare, cu excepția celor sportive, în timpul programului de lucru. 
4.1.39.	Monitorizarea copiilor cu afecțiuni cronice 
a.Supraveghează copiii cu afecțiuni cronice, consemnând în fișele medicale şi în registrul de   evidență specială datele controalelor medicale şi rezultatele examenelor/reevaluărilor medicale. 
4.1.40.	Eliberarea documentelor medicale necesare 
a.Înmânează, la cerere, direct părinților/reprezentanților legali, sub semnătură, documentele medicale pregătite în prealabil, semnate şi parafate de medic. 
4.1.41.	Servicii de asigurare a stării de sănătate individuale 
4.1.42.	Acordă, la nevoie, în limita competențelor, primul ajutor antepreșcolarilor, preşcolarilor şi elevilor din unitățile de învățământ arondate; apelează Serviciul unic de urgență 112, informând ulterior familia şi medicul colectivității, conform protocolului pentru urgențe. 
4.1.43.	Efectuează tratamente simptomatice antepreșcolarilor/preșcolarilor/elevilor, strict la indicația medicului școlar, cu acordul părinților/reprezentanților legali. 
4.1.44.	Supraveghează antepreșcolarii, preșcolarii şi elevii cu afecțiuni acute  şi efectuează strict tratamentul de urgență indicat acestora de către medicul școlar, până la preluarea de către familie/ambulanță. 
4.1.45.	Completează, sub supravegherea medicului colectivității, condica de medicamente şi de materiale sanitare pentru aparatul de urgență şi participă la întocmirea referatului de necesitate. 
4.1.46.	Servicii de promovare a unui stil de viață sănătos 
4.1.47.	Colaborează cu educatoarele la formarea deprinderilor de igienă individuală la antepreșcolari și preșcolari. 
4.1.48.	Efectuează, sub îndrumarea medicului colectivității, activități de promovare a sănătății cu copiii, părinții și cu personalul didactic din creșă, grădiniță şi, respectiv, în rândul copiilor/elevilor, al familiilor copiilor/elevilor şi al cadrelor didactice. 
4.1.49.	Instruiește grupele sanitare. 
4.1.50.	Colaborează cu cadrele didactice în susținerea lecțiilor sau a prelegerilor privind educația pentru sănătate a antepreșcolarilor, preșcolarilor şi elevilor. 
4.1.51.	Participă la consiliile profesorale în care se discută şi se iau măsuri vizând aspectele sanitare din unitatea de învățământ. 
4.1.52.	Educație medicală continuă
4.1.53.	Participă la instruiri profesionale şi la programe de educație medicală continuă conform reglementărilor în vigoare. 
4.1.54.	Raportare activitate 
4.1.55.	Completează, sub îndrumarea medicului, centralizatorul de activitate medicală specifică conform modelului prevăzut în Anexa 15.1 a Ordinului Ministerului Sănătății si al Ministerului Educației nr. 2508/4493/2023
4.2. Atribuții și responsabilități în domeniul managementului calității și mediului:

4.2.1 Să cunoscă şi să respecte cerinţele SR EN ISO 9001:2008 şi SR EN ISO 14001:2005;
4.2.2 Să cunoască şi să respecte prevederile aplicabile postului cuprinse în documentația sistemului de management integrat calitate şi mediu şi să acţioneze pentru îmbunătățirea continuă a funcționării acestui sistem.
4.2.3 Să utilizeze corect echipamentele IT, aparatura, autoturismele şi alte mijloace de producţie;
4.2.4.Să conştientizeze importanța conformității cu politica în domeniul calității şi mediului şi cu cerințele sistemului de management integrat calitate-mediu, cerințele legale, de reglementare și a altor părți interesate;
4.2.5 Să acţioneze într-un mod responsabil față de mediu și sănătatea și securitatea ocupațională;
4.2.6 Să reducă impactul negativ asupra mediului al activităților realizate;
4.2.7 Să asigure un consum redus și previne risipa de materii prime, materiale, resurse naturale și energie;
4.2.8 Să asigure pe cât posibil reciclarea sau refolosirea materialelor;
4.2.9 să reducă impactul activităților și operațiilor asupra florei, faunei, reliefului, esteticii și vecinățăților;
4.2.10 Să facă propuneri pentru a preveni degradarea gravă sau ireversibilă a mediului;
4.2.11 Să prevină apariția incidentelor/accidentelor și intervine în situații de urgență pentru limitarea și remedierea efectelor asupra mediului și sănătății și securității ocupaționale;
4.2.12 Să separe deșeurile înainte de colectare, în vederea valorificării sau eliminării acestora. 

4.3. Atribuții și responsabilități referitoare la securitatea și sănătatea în muncă:

4.3.1 Să își însuşească şi să respecte prevederile legislaţiei din domeniul securităţii şi sănătăţii în munca specifice postului său;
4.3.2 Să comunice imediat șefului ierarhic superior și lucrătorului desemnat orice situație de muncă despre care au motive întemeiate să o considere un pericol pentru securitatea și sănătatea personalului instituției, precum și orice deficiență a sistemelor de protecție.

    5. Bibliografia și tematica pentru concurs   

	1. Ordinul ministrului sănătății nr. 1.456/2020 pentru aprobarea Normelor de igienă privind unitățile pentru ocrotirea, educarea si instruirea copiilor si tinerilor, cu modificările și completările ulterioare - integral; 
	2. Ordinul comun al M.S. și M.E.C. nr. 1.503/6.821/2025 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos - integral; 
	3. Ordinul ministrului sănătății nr. 1.101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare, Anexa 4 - Măsuri minime obligatorii pentru prevenirea şi limitarea infecţiilor asociate asistenţei medicale;
	4. Ordinul M.S. nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare - integral;
	5. Hotărârea O.A.M.G.M.A.M.R. nr. 2/2009 privind adoptarea Codului de etică şi deontologie al asistentului medical generalist, al moaşei şi al asistentului medical din România, cu modificările și completările ulterioare:
	CAPITOLUL   I  -  Principii generale;
	CAPITOLUL II - Responsabilitatea personală, integritatea şi independenţa profesională a asistenţilor medicali generalişti, moaşelor şi asistenţilor medicali;
	CAPITOLUL III - Raporturi profesionale cu alţi profesionişti din domeniul medico-sanitar şi instituţii;
	CAPITOLUL  V  -  Obligaţii etice şi deontologice;
	CAPITOLUL VIII - Probleme ale îngrijirii minorilor;	
	CAPITOLUL  X - Dispoziţii speciale.
	Manual pentru asistența medicală școlară, coordonatori: Maria Alexandra Cucu, Rodica Nicolescu - https://proiect-pdp1.insp.gov.ro/wp-content/uploads_MANUAL-proiect-pdp1.insp.gov.ro:
	a) Scarlatina - etiologie, simptomatologie, profilaxie, pag. 56 - 58; 
	b) Varicela - etiologie, simptomatologie, profilaxie, pag. 59 - 60; 
	c) Infecții acute de căi respiratorii superioare, pag. 14 - 28; 
	d) Boala Gură-Mână-Picior, pag. 60 - 61; 
	e) Tulburări emoționale și de comportament, cap. 2.2.3 - 2.2.5, pag. 40 - 54; 
	f) Depistarea precoce și dispensarizarea principalelor afecțiuni în cabinetul medical școlar, pag. 66 - 75. 
	

6. Timpul de lucru: 8 ore/zi, 40 ore/săptămână;
    Perioada - nedeterminată
    
În situația în care concursul se anulează potrivit art.62 alin.(5) lit.a) și art.63 lit.b), din H.G.1336/2022, candidații pot retrage documentele depuse la dosarul de concurs în original, în baza unei solicitări adresate în scris președintelui comisiei de concurs.
     Documentele depuse la dosarul de concurs în original se înapoiază candidaților declarați                „ respins” la solicitarea scrisă a acestora.
    Concursul se va desfășura în 3 etape succesive, cu respectarea calendarului de concurs afișat, selecția dosarelor de înscriere, proba scrisă și interviu.      
    Sunt declarați admiși la proba scrisă/interviu  candidații care au obținut minimum 50 de puncte pentru fiecare probă la funcțiile contractuale de execuție. Punctajul maxim pentru fiecare probă a concursului este de maxim 100 de puncte.
    Punctajul final se calculează ca medie aritmetică a punctajelor obținute la proba scrisă și interviu. Se consideră admis la concursul pentru ocuparea unui post candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar la fiecare probă.
     La punctaje egale are prioritate candidatul care a obținut punctajul cel mai mare la probă scrisă, iar dacă egalitatea se menține, candidații aflați în această situație vor fi invitați la un nou interviu în urma căruia comisia de concurs va decide asupra candidatului câștigător.
     Informațiile referitoare la organizarea și desfășurarea concursului, bibliografia și tematica, calendarul de desfășurare sunt afișate la sediul Primăriei Municipiului Onești, pe site-ul instituției: www.onesti.ro și portalul posturi.gov.ro.    
  
                             
	CALENDAR CONCURS
	DATA

	Data publicare
	07.08.2026

	Depunere dosare concurs
	07.08.2026 – 20.08.2026
luni-joi  orele 7.30-16.00 ; vineri-7.30 – 13.30

	Selecție dosare 
	În termen de două zile lucrătoare de la data expirării termenului de depunere a dosarelor

	Afișare rezultate selecție dosare
	în termen de o zi lucrătoare de la finalizarea selectiei

	Depunere contestații 
	În termen de 1 zi lucrătoare de la data afișării rezultatului selecției dosarelor

	Afișare rezultate contestatii  selecție dosare
	1 zi lucrătoare de la finalizarea probei

	Proba scrisă
	31.08.2026, ora 10.00

	Corectare lucrări la proba scrisă
	1 zi lucrătoare de la finalizarea probei scrise

	Afișare rezultate la proba scrisă
	În termen de 1 zi lucrătoare de la data afișării rezultatului probei scrise

	Depunere contestații probă scrisă
	În termen de 1 zi lucrătoare de la data afișării rezultatului probei scrise

	Interviul
	Interviul se va susţine în termen de 4 zile lucrătoare de la data susţinerii probei scrise

	Afișare rezultate interviu
	În termen de o zi lucrătoare de la data finalizării probei de interviu

	Depunere contestații interviu
	În termen de cel mult o zi lucrătoare de la data afişării rezultatului probei interviu

	Afișare rezultate contestații pentru fiecare probă
	Imediat după soluționarea contestațiilor

	Afișare rezultate final
	În termen de o zi lucrătoare de la data afişării rezultatelor soluţionării contestaţiilor
 pentru ultima probă



Informaţii suplimentare se pot obţine la telefon 0234/324243/224 – Serviciul   resurse umane, salarizare, guvernanță, corporativă, mediu  sau la sediul Primăriei  Municipiului Onești, B-dul Oituz nr. 17, etajul 5, cam. 501/ 503.  

